**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за одбрана |
| Назив на предлогот на закон: | Предлог - Закон за изменување и дополнување на Законот за служба во Армијата на Република Македонија |
| Одговорно лице и контакт информации: | Ирена Станковска и Митар Петковски irena.stankovska@morm.gov.mkmitarp@morm.gov.mk |
| Вид на Извештај | [x] Нацрт[ ] Предлог  |
| Обврската за подготовка на предлогот на закон произлегува од: | [ ] Годишната програма за работа на Владата на Република Македонија[ ] НПАА[x] Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Не |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: | 21.09.2015 |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат  |  |

**1. Опис на состојбите во областа и дефинирање на проблемот**

*1.1 Опис на состојбите*

Со измените и дополнувањата на Законот за служба во Армијата на Република Македонија („Службен весник на Република Македонија” бр. 36/10, 23/11, 47/11, 148/11, 55/12, 29/14 и 33/15) се предвидува создавање на правна рамка за решавање на станбено обезбедување на воениот и цивилниот персонал на служба во Армијата на Република Македонија. Конкретно правната рамка се создава преку соодветно изменување на постојната глава XIV СТАНБЕНО ОБЕЗБЕДУВАЊЕ во смисла на создавање на можност за остварување на право станбено обезбедување на активниот воен и цивилен персонал на служба во Армијата на Република Македонија. Право на кое Министерството за одбрана е задолжено со заклучок на Владата на Република Македонија, а кое би можело да се оствари со закуп, откуп или субвенционирање на трошоци за купување или откуп на стан од страна на Министерството за одбрана.

*1.2 Причини за проблемите кои се предмет на разгледување*

Станува збор за долгогодишен проблем со кој се соочува активниот воен и цивилен персонал на служба во Армијата, преку неможност за регулирање на станбеното прашање, особено на начин на кој е предвиден во моменталното законско решение.

**2. Цели на предлог регулативата**

Предложената законска измена овозможува создавање на правната рамка преку соодветно изменување на постојната глава XIV СТАНБЕНО ОБЕЗБЕДУВАЊЕ во смисла на создавање на можност за остварување на право станбено обезбедување на активниот воен и цивилен персонал на служба во Армијата на Република Македонија. Право на кое Министерството за одбрана е задолжено со заклучок на Владата на Република Македонија, а кое би можело да се оствари со закуп, откуп или субвенционирање на трошоци за купување или откуп на стан од страна на Министерството за одбрана.

 Во контекст на решавање на предметната проблематика се предлага истата да се прецизира со соодветни подзаконски акти донесени од страна на министерот за одбрана.

 Воедно се предвидува и можноста за користење на службен стан да припаѓа исклучиво на категоријата на воените старешини кои се поставени на должност командант согласно актот за формација на Армијата.

 Помеѓу другото се предлага надоместокот на трошоци за одвоен живот, правото на исплата на стварни трошоци за превоз и надоместокот за закупнина на стан меѓусебно да се исклучуваат.

Во однос на правото на надомест на трошоци за закупнина на стан, се предвидува досегашното решение да се остварува на рестриктивен начин, односно конкретно утврдување на категоријата на лицата кои ќе можат да го остварат истото, на начин што: активниот воен и цивилен персонал кој засновал работен однос на неопределено време во Армијата, кој на територијата на Република Македонија , а нема стан во лична сопственост или во сопственост на член од неговото потесно семејство со кое живее во заедничко домаќинство и не му е решено станбеното обезбедување под повластени услови, да има право на надоместок на трошоци за закупнина на стан.

Воедно активниот воен персонал кој засновал работен однос на определено време во Армијата, правото на закупнина на стан да може да го оствари по пет години служба во Армијата.

 На активниот воен и цивилен персонал кој по сопствен избор ќе го реши станбеното обезбедување со купување или откуп на стан во лична сопственост, Министерството за одбрана ќе му овозможи субвенционирање на дел од трошоците за купување или откуп на стан во лична сопственост. Станува збор за субвенционирање кое се врши согласно со Програмата за изградба на станови за припадниците на Армијата, донесена од Владата на Република Македонија.

**3. Можни решенија (опции)**

*3.1 Опис на решението „не прави ништо“*

 Доколку не се измени постојниот Закон за служба во Армијата на Република Македонија, ќе продолжи негативната тенденција на оптеретување на буџетот на министерството за надоместоци на плата за лицата на служба во Армијата, поради неможноста за решавање на станбеното прашање.

*3.2 Опис на можните решенија (опции) за решавање на проблемот*

 Законот што се предлага има 3 члена.

 Со предложениот член 1 се врши изменување на главата XIV СТАНБЕНО ОБЕЗБЕДУВАЊЕ во смисла на создавање на можност за остварување на право станбено обезбедување на активниот воен и цивилен персонал на служба во Армијата на Република Македонија.

 Станбеното обезбедување би можело да се оствари со закуп, откуп или субвенционирање на трошоци за купување или откуп на стан од страна на Министерството за одбрана.

 Во контекст на решавање на предметната проблематика се предлага истата да се прецизира со соодветни подзаконски акти донесени од страна на министерот за одбрана.

 Воедно се предвидува и можноста за користење на службен стан да припаѓа исклучиво на категоријата на воените старешини кои се поставени на должност командант согласно актот за формација на Армијата.

 Помеѓу другото се предлага надоместокот на трошоци за одвоен живот, правото на исплата на стварни трошоци за превоз и надоместокот за закупнина на стан меѓусебно да се исклучуваат.

Во однос на правото на надомест на трошоци за закупнина на стан, се предвидува досегашното решение да се остварува на рестриктивен начин, односно конкретно утврдување на категоријата на лицата кои ќе можат да го остварат истото, на начин што: активниот воен и цивилен персонал кој засновал работен однос на неопределено време во Армијата, кој на територијата на Република Македонија , а нема стан во лична сопственост или во сопственост на член од неговото потесно семејство со кое живее во заедничко домаќинство и не му е решено станбеното обезбедување под повластени услови, да има право на надоместок на трошоци за закупнина на стан.

Воедно активниот воен персонал кој засновал работен однос на определено време во Армијата, правото на закупнина на стан да може да го оствари по пет години служба во Армијата.

 На активниот воен и цивилен персонал кој по сопствен избор ќе го реши станбеното обезбедување со купување или откуп на стан во лична сопственост, Министерството за одбрана ќе му овозможи субвенционирање на дел од трошоците за купување или откуп на стан во лична сопственост.

Со предложениот член 2 се предлага лицата на кои им престанал работниот однос по основ на пензионирање, а кои врз основа на акт на надлежен орган издаден во период од 2004 до 2009 година користат стан од станбениот фонд на Министерството, да имаат право на откуп на стан согласно член 192 од овој закон.

 Со членот 3 се предлага временската рамка за влегување во сила по објавувањето во „Службен весник на Република Македонија“.

1. **Проценка на влијанијата на регулативата**

 *Можни позитивни и негативни влијанија од секоја од опциите:*

*4.1 Економски влијанија*

*/*

*4.2 Фискални влијанија*

Спроведувањето на овој Закон не предизвикува обезбедување на дополнителни финансиски средства од Буџетот на Република Македонија.

*4.3 Социјални влијанија*

 Со донесување на предметниот закон се решава долгогодишниот проблем со неможноста за станбено обезбедување на воениот и цивилен персонал согласно постојното законско решение.

*4.4 Влијанија врз животната средина*

*/*

*4.5 Административни влијанија и трошоци –*

*/*

*а) трошоци за спроведување*

*/*

*б)трошоци за почитување на регулативата*

*/*

**5. Консултации**

Пред изработка на Предлог законот за изменување и дополнување на Законот за служба во Армијата на Република Македонија извршени се консултации (формални и неформални) со Министерство за транспорт и врски, Народниот правобранител, Секретаријатот за законодавство, Армијата на Република Македонија и Агенцијата за стопанисување со станбен простор и деловен простор од значење за Републиката.

*5.1 Засегнати страни и начин на вклучување*

Засегната страна е Армијата на Република Македонија која е вклучена во целокупниот процес на изработка на Предлог законот.

*5.2 Преглед на добиените и вградените мислења*

Предлогот на закон е доставен на мислење до Секретаријатот за законодавство и до Министерството за финансии, но до доставувањето на овој Нацрт извештај мислењата по предметниот Предлог на закон не беа доставени до Министерството за одбрана. Исто така Предлогот на закон е објавен и на ЕНЕР.

*5.3 Мислењата кои не биле земени предвид и зошто*

*/*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

*6.2 Ризици во спроведувањето и примената на секое од можните решенија (опции)*

*6.3 Препорачано решение со образложение*

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

 Донесувањето на предложените измени на Законот за служба во Армијата на Република Македонија ќе предизвика потреба од донесување на соодветна подзаконска регулатива во областа.

*7.2 Потребни подзаконски акти и рок за нивно донесување*

Донесувањето на предложените изменувања на Законот ќе предизвика донесување на соодветни подзаконски прописи од страна на министерот за одбрана за остварување на правото на решавање на станбеното обезбедување преку закуп, откуп и субвенционирање на трошоци за купување или откуп на стан од страна на Министерството.

*7.3 Органи на државната управа, државни органи и други органи надлежни за спроведување*

Надлежен орган за спроведување на Законот за служба во Армијата на Република Македонија е Министерството за одбрана/Армијата на Република Македонија.

*7.4 Активности за обезбедување на ефикасно спроведување на предлогот на закон*

*/*

**8. Следење и евалуација**

*8.1 Начин на следење на спроведувањето*

Следењето на предложените законски решенија е преку практична примена.

*8.2 Евалуација на ефектите од предлогот на закон и рокови*

Евалуација на ефектите од предлогот на закон можат да се дадат откако понуденото законско решение ќе започне да се применува во праксата.